
Uznesenie 19C/35/2025 Okresný súd Poprad v spore žalobkyne: A. B., nar. XX.X.XXXX, trvale bytom C. XXXX/XX, D., právne zastúpená: JUDr., Ing. Marcela Martinkovičová, advokátka so sídlom Námestie sv. Egídia 95, Poprad, IČO: 50 672 720, proti žalovanému: E. F. G., nar. X.X.XXXX, trvale bytom H. XXXX/X, D., v konaní o vydanie bezdôvodného obohatenia s prísl. takto rozhodol: 19C/35/2025 I. Súd konanie z a s t a v u j e. II. Trovy konania žalobkyni n e p r i z n á v a. odôvodnenie: 19C/35/2025 1. Žalobkyňa, zastúpená právnou zástupkyňou, žalobu doručenú súdu dňa 9.5.2025 vzala podaním doručeným súdu dňa 16.6.2025 v celom rozsahu späť bez uvedenia dôvodu a pred tým, ako bol zaplatený súdny poplatok za podanú žalobu, tiež aj pred doručením žaloby žalovanému. Náhradu trov konania navrhla stranám nepriznať. 2.Podľa § 144 Civilného sporového poriadku žalobca môže vziať žalobu späť. 3.Podľa § 145 ods. 1 Civilného sporového poriadku ak je žaloba vzatá späť celkom, súd konanie zastaví. 4. Podľa § 146 ods. 1 Civilného sporového poriadku súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 5. S poukazom na vyššie uvedené skutočnosti a v súlade s citovanými zákonnými ustanoveniami súd rozhodol tak, ako je uvedené vo výroku I. tohto uznesenia, teda konanie zastavil. K späťvzatiu žaloby došlo ešte pred jej doručením žalovanému. 6. Náhradu trov konania žalobkyni v súlade s jej návrhom nepriznal. Žalovanému žiadne trovy vzniknúť nemohli, keďže nemal ani vedomosť o podanej žalobe. Poučenie: 19C/35/2025
Proti tomuto uzneseniu je prípustné odvolanie do 15 dní odo dňa doručenia uznesenia na tunajšom súde. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu vyššie uvedenú, ak táto vada mala vplyv na rozhodnutie vo veci samej. Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania.

